
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

изх. № 61-00-14/15.01.2026 г.
ДО

ОБЩИНСКИ СЪВЕТ
ЗЛАТОГРАД 

ДОКЛАДНА ЗАПИСКА
от Мирослав Митков Янчев - Кмет на Община Златоград

Относно: Отдаване под наем на общински недвижим имот в с. Старцево, общ. Златоград 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Докладна записка с изх. № 61-00-218/12.06.2025 г. и вх. № ОС-429/12.06.2025г. на Общински съвет Златоград е предложен проект за решение, относно откриване на процедура по провеждане на публично оповестен търг с явно наддаване за отдаване под наем на имот – частна общинска собственост: масивна сграда - югоизточен калкан, със ЗП 49 кв. м., УПИ - „Магазин“, кв. 26, с. Старцево, Община Златоград. 

На проведено съвместно заседание на Постоянните комисии към Общински съвет – Златоград, на 16.06.2025 г., разглеждането на тази Докладна записка е отложено, до актуализация на Тарифа за базисни наемни цени за кв. м. на общински имоти, по Приложение 1 към Наредба №  2 на Общински съвет Златоград за реда за придобиване, управление и разпореждане с общинско имущество.
С оглед на спазване на принципа, залегнал в Закона за общинската собственост, при управлението и разпореждане с имоти – общинска собственост, а именно управление „в интерес на населението в общината, съобразно разпоредбите на закона и с грижата на добър стопанин”, оттеглям моя  Докладна записка с изх. № 61-00-218/12.06.2025 г. и вх. № ОС-429/12.06.2025г.

След изтичане договора за наем № 24/06.02.2015 г., считано от 07.02.2025 г., имотът продължаваше да се ползва  от Наемателя - ЕТ „АНИ – КАМЕН БОДУРОВ”, с. Старцево. За времето на ползване на общинския недвижим имот, се плащаше обезщетение в размер на месечния наем, дължим по прекратения договор 
С Уведомление наш вх. № 53-00-970/11.12.2025 г. Управител на ЕТ „АНИ – КАМЕН БОДУРОВ”, с. Старцево ни уведомява, че считано от 01.01.2026 г. прекратява дейността си в обекта. От Кметство с. Старцево е предоставен приемо – предавателен протокол от 09.01.2026 г. за освобождаване на имота. 
На 1 януари 2026 г. в Република България е въведено евро. Датата на въвеждане на еврото е определена в Решение на Съвета относно приемането на еврото от България, прието от Съвета на ЕС по икономически и финансови въпроси на 8 юли 2025 г.
Съгласно действащата Наредба № 2 за реда за придобиване, управление и разпореждане с общинско имущество на ОбС Златоград, недвижими имоти – частна общинска собственост, предназначени за стопански нужди, се отдават под наем  за срок до 10 години, след решение на общински съвет, от кмета на общината, чрез публично оповестен търг или публично оповестен конкурс.
С оглед на рационално и ефикасно управление на имота – общинска собственост, с цел осигуряване развитие и подкрепа на предприемачество в с. Старцево, устойчиво развитие и управление на ресурса – общинска собственост и повишаване прихода в общинския бюджет, правя предложение за откриване на  процедура за провеждане на публично оповестен търг с явно наддаване за отдаване под наем на масивна сграда - югоизточен калкан, със ЗП 49 кв. м., ведно с дървен навес (сенник) към сградата с площ 29 кв. м., разположени в УПИ - „Магазин“, кв. 26, с. Старцево, Община Златоград по реда на чл. 19 от Наредба № 2 за реда за придобиване, управление и разпореждане с общинско имущество на ОбС Златоград. 

 Във връзка с гореизложеното, предлагам следния проект за  

Р Е Ш Е Н И Е

Общински съвет Златоград, на основание чл.21, ал.1, т.8. от ЗМСМА, чл. 14, ал. 1, ал. 2, ал. 3 и ал. 8 от Закона за общинската собственост, чл. 19 от Наредба № 2 за реда за придобиване, управление и разпореждане  с общинско имущество на ОбС Златоград,   
Р Е Ш И:

1. Да се извърши процедура по провеждане на публично оповестен търг с явно наддаване за отдаване под наем на масивна сграда - югоизточен калкан, със ЗП 49 кв. м., ведно с дървен навес (сенник) към сградата с площ 29 кв. м., разположени в УПИ - „Магазин“, кв. 26, с. Старцево, Община Златоград, по  Акт за частна общинска собственост № 2425/04.03.2025 г., вписан в Служба по вписванията гр. Златоград, вх. рег. № 171/10.03.2025 г., акт № 66, том I, дело № 130/2025, имотна партида: 14581; 14582; 14583, при следните тръжни условия:

1.1. Минимална тръжна месечна наемна цена за масивна сграда - югоизточен калкан, със ЗП 49 кв. м., ведно с дървен навес (сенник) към сградата с площ 29 кв. м., разположени в УПИ - „Магазин“, кв. 26, с. Старцево, в размер на 117,08 € (сто и седемнадесет евро и осем цента), без вкл. ДДС, изчислена, съгласно Тарифата за базисни наемни цени за кв. м. на общински имоти, по Приложение 1 към Наредба №  2 на Общински съвет Златоград за реда за придобиване, управление и разпореждане с общинско имущество и преизчислена в евро по официалния курс, съгласно правилата на Закона за въвеждане на еврото.
Върху достигнатата тръжна месечна наемна цена се начислява ДДС.

1.2. Срок за отдаване под наем   – 10 години от сключване на договора за наем.
1.3. Предназначение на обекта – за кафе-аперитив.
1.4. Основните и текущи ремонти на отдаденият под наем обект, във връзка с  използването му  по предназначението, са за сметка на наемателя. 

2. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен търг с явно наддаване, която да съдържа: описание на имота; вида на търга; начална тръжна цена; начина на плащания и евентуални обезпечения; датата, мястото и часа на провеждане на търга; размер на депозита и други тръжни условия, съгласно настоящото решение, по реда на Глава седма от Наредба № 2 на ОбС.



Приложения: копия на следните документи: Акт за частна общинска собственост № 2425/04.03.2025 г.; Уведомление с наш вх. № 53-00-970/11.12.2025 г. от Управител на ЕТ „АНИ – КАМЕН БОДУРОВ”, с. Старцево; приемо – предавателен протокол от 09.01.2026 г.
С уважение,

МИРОСЛАВ ЯНЧЕВ

Кмет на Община Златоград
ОД/ЗЦ
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

